Erdélyi utazás

Fogarasi Havasok

Barcaciu túristaház
Kicsike túristaház.
Finom teájuk és pofátlan szamaraik vannak. Az öreg kutya pedig valami horrorfilmből maradhatott itt...
http://www.geocaching.hu/poi.geo?id=1410

Negoiu-turistaház
Elég kultúrált házikó. Vannak 4-, 5-, 6-ágyas szobák is, fürdő és klotyó a folyosó végén.
Külön érdekesség, hogy van szauna is amit kívánságra fel is fűtenek. Persze fával. :o) Érdemes szauna "rendeléskor" a tulajjal megbeszélni a zuhanyhasználatot is, mert a szauna-fűtő hajlamos érte külön pénzt kérni.
A csodamondat amivel leszerelhetjük a pofátlan emberünket, így hangzik: "A zuhanyhasználat díja benne volt a szauna árában, megbeszéltük a tulajjal." Persze németűl mindez...
A szállás ára kb 1000Ft/fő körül alakul (30e lej a zuhany).
Megközelítés a gerincről 1. a kék háromszögön a Negojtól nyugatra található Cleopatra nyeregből, gyönyörű úton; 2. Serbota-csúcs alól a kék kereszten, látványos éles gerincen, majd törpefenyvesen keresztül. Mindkét elérés kb. 800 m szintvesztéssel jár a gerinchez képest.
http://www.geocaching.hu/poi.geo?id=1408

GCFoga
1043. Erdély teteje: Fogaras, Negoj csúcs
Magasság: 2521 m
A 17x17x5,5 cm-es láda a csúcstól délnyugatra, kb. 25 m-re található egy nagy szikla alatt, a csúcson ácsorgók számára már takarásban, így rejtett helyen lehet loggolni. A szikla teteje lapos, asztalszerű, alulról közelíthető meg a ládát rejtő hasadék.
http://www.geocaching.hu/caches.geo?id=1157

Negojra
Régi álmunk valósult meg ezzel a ládával: Fogaras gerinctúra keretében geoládát rejteni a történelmi Erdély legmagasabb pontjára, a 2535 m-es Negojra (románul Negoiu). N 45° 35,1060' E 24° 33,5070' 2535 m [GCFoga+csucs] Mielőtt bárki kötekedni kezdene, hogy az ugyancsak Fogaras-beli Moldoveanu magasabb (2544 m), gyorsan megjegyzem, hogy az a csúcs egy déli mellékgerincen található, így nem volt Erdély része, hiszen a határ mindig a főgerincen húzódott.

Ha itt körülnézel, vagy három túristajelzést látsz, és egy nevet kékkel festve egy nagyobbacska sziklára. A nevet írd fel, ez a jelszó első 6 betűje.
Ami a jelzéseket illeti, a ládát leghamarabb a kék háromszögön érheted el - felvezet a Capra nyeregbe - , de ez elég meredek. Gyereket a nyakban ne erre vidd.
Mehetsz a K- jelzésen is - a Paltin nyeregig, valamivel lankásabb, de lényegesen hosszabb, és ha a jelszót is meg akarod találni, nagyobb a legyőzendő szintkülönbség.
A láda a két nyerget összekötő P- gerinctúra útvonalon közelíthető meg.
http://www.geocaching.hu/caches.geo?id=1147

Ha felértél a Capra nyeregbe, nézz körül a megadott pontnál. De ne kapkodd el a dolgot, a jelszó ráér. Csodáld meg a tájat, a kis Capra tavat, a hegyoldalra felhajtott nyájat. Nagy csendre ne számíts, a megtett több mint egy órás mászás ellenére is csak néhány száz méterre leszel a Transzfogarasi úttól, a motorzaj ide is felhallik. Mielőtt tovább indulnál, a melletted álló két tábla közül arról, amelyik nem a túristajelzéseket mutatja, olvasd le a második sor 10 betűs szavát, mely a jelszó második része lesz. Ha felírtad, (lefotóztad) irány a Jézer (Iezerului) csúcsa.

Remélem szép időben értél fel. Nekem több mint 2 órát kellett várnom, hogy töredékekből összeállíthassam azt a panorámát, amit ez a viszonylag gyorsan leküzdhető csúcs kínál. Megérte az utat, a szuszogást, a bokatörő köveket ?!
Elől a Bilea tó fekete vize, hátul a kis Capra tó a két eltűnt túrista emlékművével. Jobbra a "Buteanu Kéklő Csúcsa" a maga 2507 méterével, és a Capra Csúcs, mely csak 2494 méter. Balra kisebbek a csúcsok, és ha nem a kék háromszöget választod lefelé, a P- elvezet a Paltin csúcson át a Paltin nyeregbe, ahonnan kényelmesebb a séta le a Bilea Tóhoz.

Track logok

Track 0001

Track 0002

Track 0003